Терең жумшарткыч

Терең жумшарткыч – топуракты оодарбай терең (20 смден ашык) жумшартуучу айыл-чарба шайманы. Жерди текши жана катарлап жумшартуучу болуп айырмаланат. Катарлап Терең жумшарткыч менен көбүнчө таш, дүмүр, бадалдуу дын жерлер соко менен айдоонун алдында жумшартылат. Негизги бөлүктөрү: тулку, төмөн жагында алмашма тилгичи жана алды жагында алмашма бычагы бар жумшарткыч тулга, эки таяныч дөңгөлөк. Жумшартуу тереңдиги бураманын жардамы менен таяныч дөңгөлөктөрдү көтөрүү же түшүрүү аркылуу жөндөлөт.
Категория:Терминдер жана түшүнүктөр
Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9